Samtgemeen Harsfeld

De Samtgemeen Harsfeld is en Rebeetsverband in’n Landkreis Stood in’n Süden vun de Stoder Geest. Se hett .

De Samtgemeen gellt na dat neddersassische Kommunalverfatensgesett as Sülvstännige Gemeen.

 Geografie 

 Samtgemenenopdelen 
De Samtgemeen besteiht ut de veer Gemeenden Bargst, Brest, Ohlers un den Flecken Harsfeld.

 Historie 

De Samtgemeen Harsfeld is 1972 ut de olen Samtgemenen Harsfeld, Ohlers un Bargst schopen wurrn.

 Inwahnertall 

 Politik 

 Samtgemeenderaat 

+
Sitten in’n Samtgemeenderaat Johr  CDU  SPD  FWG  Gröne  NPD  PdV 2001 16  9  7  1  -  - 2006  15  9  8  2  1  - 2011  11  9  9  3  1  1 

 Samtgemeenbörgermeesters 

Dat Amt von’n Samtgemeenbörgermeester weer bet to dat Enn von de Tweegleisigkeit 2007 ehrenamtlich. Siet 2007 is de Börgermeester in’t Hauptamt för de Verwaltung von de Samtgemeen tostännig.

 1972–1980: Hans Günther Hellweeg
 1980–2001: Andreas Buss
 2001–30. September 2007: Friedrich Dammann (CDU)
 1. Oktober 2007–: Rainer Schlichtmann

Andreas Buss weer Ehrensamtgemeenbörgermeester.

 Samtgemeendirekters 

Dat Amt von’n Samtgemeendirekter is 2007 mit dat Enn von de Tweegleisigkeit in dat Amt von’n hauptamtlichen Samtgemeenbörgermeester opgahn.

 1972–1995: Horst Küster
 1995–30. September 2007: Rainer Schlichtmann

 Wapen 

De Samtgemeen Harsfeld driggt dat sülve Wapen as de Gemeen Harsfeld.

Dat blaue Schild hett enen breden witten (sülvern) Dwierbalken. Dor in is op en swart Peerd en swarter Ridder, de en Sweert hochhullt. Boven in dat Schild sünd dree gele (guldene) Rosen, ünnen sünd twee gele (guldene) Rosen.

 Weertschop un Infrastruktur 

 Scholen 

De Samtgemeen is Dreger von de Grundscholen Bargst un Ohlers un de Grundscholen Rosenborn un An’n Feldbusch in Harsfeld, de Haupt- un Realschool Harsfeld un de Oberschool Ohlers.

Bi de Balthasar-Leander-Förderschool un dat Au-Geest-Gymnasium Harsfeld, dat mit dat Schooljohr 2006/2007 den Bedriev opnahmen hett, is de Landkreis Stood de Dreger.

 Ver- un Entsorgung 

De Samtgemeen bedrifft as Egenbedriev de Samtgemeenwarken Harsfeld (SWH).

Dor höört ünner annern dat Klärwark Harsfeld an de Harsfeller Straat In’n Butendiek an de Au to. Dat Klärwark is op 23.000 Inwahnerweerte utleggt. Dat is 1977 boot un 1986 dat eerste Maal utboot worrn. In’n März 1999 is en Blockwarmskraftwark in Bedriev gahn. Düsse drüdde Boafsnidd hett 2,76 Milljonen Euro köst.

En tweet Klärwark bedrievt de SWH mit dat Klärwark Bockholt twüschen Ohlers un Örsdörp. Dat is för de Öörd Ohlers, Ohrenswohl, Ottendörp und Kokerbeek tostännig. De Anlaag is op 6000 Inwahnerweerte utleggt. Se is 1992/1993 boot worrn un weer toeerst op 3000 Inwahnerweerte utleggt. 2006 is se op ehr hüdige Grött utboot worrn.

 Footnoten 

 Weblenken 

 Websteed vun de Samtgemeen Harsfeld (hoochdüütsch)

Kategorie:Landkreis Stood